Bitcoin val steeds skerp | Netwerk24
Die prys van bitcoin het in Augustus reeds met 23% gedaal.
Die bitcoinprys het weer tot onder die vlak van $6 000 gedaal omdat al meer mense van hul kriptogeld probeer ontslae raak.
Meer as ’n dosyn ander digitale geldeenhede, insluitende ethereum, het ook skerp gedaal.
Bitcoin het Maandag met 6,2% tot $5 887 gedaal – sy laagste vlak sedert Junie.
Die prys het intussen weer tot $5 995 herstel, sê CoinDesk.
Volgens die plaaslike verhandelingsplatform Luno beloop die prys van bitcoin R90 601 nadat dit vroeër R88 000 was.
Ethereum verhandel teen $269, oftewel R4 051 op Luno.
Dis ’n daling van minstens 12% oor die laaste 24 uur. Die totale markkapitalisasie van digitale geldeenhede beloop nou $190 miljard, ’n beduidende daling van ’n hoogtepunt van $835 miljard in Januarie vanjaar.
Hoewel kripto-entoesiaste in Julie vol hoop was dat ’n nuwe bitcoin-gesteunde beursverhandelde fonds nuwe beleggers na die mark sou lok, het Amerikaanse reguleerders nog nie op verskeie voorstelle vir só produk afgeteken nie.
Tot dusver het die bitcoinprys vanjaar met 58% gedaal, 23% net in Augustus. - Bloomberg, verwerk
Hommeltuie help boere deur siek plante uit te wys
Fout kan Gautengse ouers se inligting laat lek